Veikko Heiskanen (kaupunginjohtaja)

Veikko Uolevi Heiskanen (2. kesäkuuta 1918 Viipuri – 19. toukokuuta 2012 Äänekoski) oli Äänekosken kauppalan- ja kaupunginjohtaja. 

Veikko Heiskasen vanhemmat olivat kauppalanjohtaja Hugo Heiskanen ja Tyyne Maria Manner ja puoliso vuodesta 1943 Gunnel Ingeborg Suominen. Heiskanen valmistui sosionomiksi Yhteiskunnallisesta korkeakoulusta 1939. Hän oli Karkkilan kauppalansihteeri 1940–1948 ja Valkeakosken 1948–1956. Äänekosken kauppalanjohtaja Heiskanen oli 1956–1973 ja kaupunginjohtaja vuodesta 1973. Kaupunginjohtajan tehtäviä Heiskanen hoiti vuoteen 1981 asti.

Lähteet 

Äänekosken kunnan- ja kaupunginjohtajat
Suomalaiset virkamiehet
Vuonna 1918 syntyneet
Vuonna 2012 kuolleet